b'\n_START_ARTICLE_\nRep (letalo)\n_START_PARAGRAPH_\nRep letala (ang., fr.  empennage) je zadnji del letala (zrakoplova), ki je po navadi namenjen stabilizaciji in upravljanju (krmiljenju). Najve\xc4\x8dkrat ima rep horizontalni del za krmiljenje po vi\xc5\xa1ini in vertikalni del za krmiljenje po smeri. Za krmiljenje po nagibu slu\xc5\xbeijo krilca, ki pa so name\xc5\xa1\xc4\x8dena na zunanjih koncih kril. Taka konfiguracija je sorazmerno preprosta za upravljanje in jo uporablja ve\xc4\x8dina letal, od voja\xc5\xa1kih do komercialnih. Le malo letal je t. i. brez repa (tailless), taka letala so po navadi te\xc5\xbeja za upravljanje, primer takega letala lete\xc4\x8de krilo.'